**Էլին Կլեոպատրա Դանիելսոն-Գամբոջի** (ֆիններեն՝ Elin Danielson-Gambogi, սեպտեմբերի 3, 1861(1861-09-03), Նորմարկու, Սատակունա, Ֆինլանդիա - դեկտեմբերի 31, 1919(1919-12-31), Antignano, Լիվոռնո, Տոսկանա, Իտալիա), ֆինն-շվեդ նկարչուհի։ 1880-1910 թվականների ֆիննական արվեստի «Ոսկե դարի» հայտնի ներկայացուցիչ՝ առավել հայտնի ռեալիստական աշխատանքներով և դիմանկարներով։ Դանիելսոն-Գամբոջին եղել է ֆինն կանանց առաջին սերնդի արվեստագետների կազմում, որոնք արվեստի գծով մասնագիտական կրթություն են ստացել, այսպես կոչված, «նկարիչ-քույրերի սերունդ»։ Խմբի կազմում ընդգրկված է եղել նաև Հելենա Շերֆբեկը (1862–1946)
:

Կենսագրություն
--------------

Էլին Դանիելսոն-Գամբոջիը ծնվել է շվեդական արմատներ ունեցող ընտանիքում։ 15 տարեկանից կերպարվեստ է ուսանել Ֆիննական գեղարվեստական ընկերության նկարչության դպրոցում (այժմ՝ Գեղարվեստի ակադեմիա (Հելսինկի)), որտեղ սովորել է Հելենա Վեստմարկի և Հելենա Շերֆբեկի հետ միասին։ Նա անցել է դասական նկարչության և բնանկարչության դասընթացներ
: 1880 թվականին ունեցել է իր առաջին ցուցահանդեսը և ստացել ուսուցչի դիպլոմ։ 1880-1890-ական թվականներին որպես ուսուցիչ աշխատել է Ֆինլանդիայի արվեստի տարբեր դպրոցներում։

1883 թվականին մեկնել է Փարիզ, հաճախել Կոլարոսի ակադեմիայի դասախոսություններին, ի թիվս այլոց՝ Ռաֆայել Կոլենայի և Գյուստավ Կուրտուայի մոտ։ Աշխատել է Օգյուստ Ռոդենի ստուդիայում։

Ամեն տարի ամառվա ամիսները նա անցկացնում էր Բրետանի պլեներներում։ Մի քանի տարի անց վերադարձել է հայրենիք։ 1881 թվականին բացել է իր սեփական ստուդիան Նոորմարկում։ 1886-1892 թվականներին ամեն տարի այցելել է Վիկտոր Վեստերոլմի կողմից ստեղծված Էննինգեբյուի նկարիչների գաղութ։ 
1895 թվականին կրթաթոշակ է ստացել Ֆլորենցիայում ստաժավորում անցնելու համար։ Իտալիայում ամուսնացել է նկարիչ Ռաֆայելո Գամբոջիի (1874-1943) հետ։ Զույգը կազմակերպել է մի քանի համատեղ ցուցահանդեսներ, այդ թվում՝ 1900 թվականին Փարիզի համաշխարհային ցուցահանդեսում։

Մահ
---

1919 թվականին մահացել է ծանր թոքաբորբով հիվանդանալու հետևանքով։ Թաղված է Լիվոռնոյում։

Ստեղծագործություն
-----------------

Նկարել է ֆրանսիական ռեալիզմի և նատուրալիզմի ոճով։ Եղել է կանանց դիմանկարների և ժանրային կտավների վարպետ։

Պատկերասրահ
-----------

* «Նախաճաշից հետո»«Նախաճաշից հետո»
* «Մայրություն»«Մայրություն»
* «Կարտոֆիլի բերք»«Կարտոֆիլի բերք»
* «Անկողնում»«Անկողնում»
* «Ինքնադիմանկար», 1903«Ինքնադիմանկար», 1903
* «Երիտասարդ մայր», 1885«Երիտասարդ մայր», 1885
* «Տոմտեբո կամուրջը Լեմստրյոմ ջրանցի վրա»«Տոմտեբո կամուրջը Լեմստրյոմ ջրանցի վրա»
* «Ինքնադիմանկար», 1900«Ինքնադիմանկար», 1900

Ծանոթագրություններ
------------------

1. 1 2  RKDartists (նիդերլ.)
2. 1 2 3 4 5 6  Register of the Artists' Association of Finland (фин.)
3. 1 2  Elin Danielson-Gambogi (շվեդերեն) — SLS.
4. 1 2
5. ↑  «Elin Danielson-Gambogi». bukowskis. Վերցված է 2019 թ․ հունվարի 1-ին.
6. ↑  «Helene Schjerfbeck». Biografiskt lexikon för Finland. Վերցված է 2019 թ․ հունվարի 1-ին.
7. ↑  «Carl Eneas Sjöstrand». Biografiskt lexikon för Finland. Վերցված է 2019 թ․ հունվարի 1-ին.
8. ↑  «Munsterhjelm, Magnus Hjalmar». Nordisk familjebok. Վերցված է 2019 թ․ հունվարի 1-ին.
9. ↑  «Adolf von Becker». lahteilla. Վերցված է 2019 թ․ հունվարի 1-ին.
10. ↑  «Elin Danielson-Gambogi». awarewomenartists.com. Վերցված է 2019 թ․ հունվարի 1-ին.
11. ↑  «Académie Colarossi». tfsimon.com. Վերցված է 2019 թ․ հունվարի 1-ին.

Արտաքին հղումներ
----------------

* Danielson-Gambogi, Elin(ֆին.)
* Биография(անգլ.)
* Elin Danielson-Gambogin muistomerkin paljastus ja juhlaseminaari kiinnostivat(ֆին.)
* Элин Даниельсон-Гамбоджи

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլին Դանիելսոն-Գամբոջի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | GND: 119407841 · ISNI: 0000000071013598 · LCCN: n96026138 · VIAF: 15579636 · ULAN: 500140643 · WorldCat VIAF: 15579636 |

 |